नवाचारों और नव कौशलों के साथ मनाया किशोरी बाल मेला
माटूंदाकस्तूरबा गांधी आवासीय विद्यालय में गुरुवार को आयोजित किशोरी बाल मेला केवल आवासीय विद्यालय की छात्राओं के लिए बल्कि क्षेत्र के एक दर्जन से अधिक विद्यालयों के बच्चों के लिए ज्ञान और मनोरंजन का जरिया बना। इस मेलेे में विभिन्न गतिविधियों के साथ ही संभागी कलेक्टर नरेशकुमार ठकराल एवं एसपी सुनीलकुमार विश्नोई से भी रूबरू हुए।
कलेक्टर ने कहा कि यदि अपने जीवन को अपनी तरह से जीना चाहते हो तो शिक्षा के सहारे आगे बढते हुए इच्छाशक्ति के साथ अपने लक्ष्य को पाने की लगन मन में रखनी होगी। छात्राएं अपने को किसी तरह से कमजोर नहीं समझें। वे तो दुर्गा की प्रतिमूर्ति हैं। वे भविष्य की निर्मात्री हैं तो कल की वैज्ञानिक भी हैं। साथ अपनी प्रतिभाओं को निखारें और संवारें। एसपी सुनीलकुमार विश्नोई ने भी छात्राओं को हौंसले के साथ आगे बढने और अपने को कमजोर नहीं समझने की सीख दी।
कलेक्टर की परीक्षा ...दिया ग्रेड
मेलेमें छात्राओं ने विभिन्न स्टाल्स लगाकर खेल-खेल में सीखने-सिखाने की नवाचारी पहल की। हिंदी, अंग्रेजी, गणित, विज्ञान से जुडे प्रश्नों और पहेलियों के जरिए छात्राओं ने अतिथियों के ज्ञान की भी परख ली। कलेक्टर ने रुचिपूर्वक सभी स्टाल्स पर जाकर इन पहेलियों और सवालों को हल किया और ग्रेड पाया।
विद्यालय विकास के लिए एक लाख रुपए देने की घोषणा
मेलेमें पूर्व के सत्र में जिला परिषद सदस्य दिनेश धाबाई ने डिजिटल क्लास रूम के लिए एक लाख रुपए देने की घोषणा की। माटूंदा सरपंच महेंद्र शर्मा ने भी विद्यालय विकास के लिए हर प्रकार का सहयोग देने की बात कही और छात्राओं को शिक्षा का महत्व समझाते हुए आगे बढने की प्रेरणा दी। सर्व शिक्षा अभियान के एडीपीसी राजेंद्र भारद्वाज ने विद्यालय के विषय में जानकारी दी। संस्था प्रधान मनीषा सैनी ने अतिथियों का स्वागत किया। छात्राओं ने मार्शल आर्ट का भी प्रदर्शन किया। नृत्य, गीत एवं विभिन्न मनोरंजनक कार्यक्रम हुए।
hin_Deva awa_Deva hin_Deva hin_Deva hin_Deva hin_Deva hin_Deva